**Všeobecné zmluvné podmienky účasti**

**v detskom dennom tábore**

**„Spoznaj svoju obec“**

**I.Úvodné ustanovenia**

1.Obstarávateľ – OZ „Labuť“ sa zaväzuje, že obstará objednávateľovi (zákonný zástupca maloletého, t. j. rodič, osvojiteľ, opatrovník alebo poručník) pre jeho maloleté dieťa vopred ponúknutú kombináciu služieb detského denného tábora

2.Zmluvný vzťah medzi obstarávateľom a objednávateľom vzniká podpísaním prihlášky do detského tábora objednávateľom a jej prijatím obstarávateľom. Objednávateľ môže maloletého prihlásiť do detského tábora aj elektronickou formou; v tomto prípade vzniká zmluvný vzťah medzi obstarávateľom a objednávateľom prijatím prihlášky do tábora obstarávateľom.

**II.Cena tábora**

Tábor je bezplatný. Podporený finančným grantom z projektu Nadácie ZSE „Rozprúdime regióny“.

**III. Ustálený časový harmonogram**

7,30 – 8,00 – príchod detí

8,00 – 10,00 – aktivity

10,00 – 10,15 -desiata

10,15 – 12,30 - aktivity

12,30 – 13,00 - obed

13,00 – 15,30 - aktivity

15,30 – 16,00 - odchod detí

**IV. Všeobecné ustanovenia**

* Objednávateľ zodpovedá za škodu, ktorú maloletý spôsobí úmyselne a je povinný nahradiť takto vzniknutú škodu v celom rozsahu ešte počas pobytu maloletého v tábore.
* Objednávateľ je povinný pri nástupe maloletého do tábora odovzdať zdravotníkovi vyplnené a podpísané tlačivá, a to Vyhlásenie zákonného zástupcu o bezinfekčnosti, Informácie o zdravotnom stave, originál, resp. fotokópiu kartičky poistenca maloletého. Tlačivá podľa predchádzajúcej vety sú zverejnené na webovej stránke obstarávateľa [www.malezaluzie.sk](http://www.malezaluzie.sk) a zákonný zástupca je povinný ich odovzdať v tlačenej forme v deň nástupu do denného tábora.
* Objednávateľ je povinný maloletého oboznámiť a poučiť ho o tom, že je povinný:

-chrániť a neohrozovať svoje zdravie a zdravie ostatných účastníkov tábora, -dodržiavať a rešpektovať pokyny hlavného vedúceho, oddielových vedúcich, zdravotníka,-dodržiavať stanovený program,-informovať vedúceho o svojom úraze alebo úraze ktoréhokoľvek iného účastníka, ak sa o ňom dozvie, a tiež o akýchkoľvek zdravotných ťažkostiach, ktorými by trpeli, napr. nevoľnosť, bolesť hlavy, bolesť brucha a iné,

-hlásiť vedúcemu akékoľvek vzdialenie sa od svojej skupiny (napr. WC, pitný režim, atď.)

* Objednávateľ je povinný zabezpečiť, aby si maloletý do detského tábora nepriniesol, nekonzumoval alkohol, cigarety a iné omamné látky a nepriniesol, nepoužíval pyrotechniku, zápalky, zapaľovače, ostré predmety vrátane nožov, chemické, horľavé a iné nebezpečné látky.
* V prípade nevhodného správania sa maloletého je možné jeho vylúčenie.

Prevádzkovateľ má oprávnenie spracúvať osobné údaje dotknutej osoby v rozsahu obrazových snímok (fotografií) a obrazových a zvukových záznamov (videozáznamov) získané v rámci podujatia, ale iba na základe dobrovoľného súhlasu dotknutej osoby. Tieto osobné údaje môžu byť zverejnené na webovej stránke www.malezaluzie.sk, a na sociálnych sieťach FB: obec Malé Zálužie, občianske združenie „Labuť“, a na využite v tlačenej forme v propagačných materiáloch prevádzkovateľa (ponukové listy, katalógy)

V ……………………., dňa …………………….

………………………………. /meno a priezvisko zákonného zástupu, podpis/

